અમિતાભનો આ અંદાજ તેમની ફિલ્મ 'પિંક'માં પણ ખાસ્સો ઝળકી રહ્યો છે. ત્યારે એવું લાગ્યું કે આ પત્ર ફિલ્મ પિંકને પ્રમોટ કરવાના ભાગરૂપે તો નહીં લખાયો હોય. અનેક વખત અમિતાભ બચ્ચનને આ સવાલ પૂછવામાં આવતો હતો કે તેમણે આ પત્ર શું કામ લખ્યો. પરંતુ હવે ફિલ્મ રીલીઝ પછી તે સવાલ અંગે ખુલાસો કરતા બચ્ચને જણાવ્યું છે કે ઘણા ઈન્ટરવ્યુમાં તેમને પિંકનાં કન્ટેન્ટ વિષે પૂછવામાં આવતું હતું પરંતુ ફિલ્મ થ્રીલર હોવાના કારણે તેઓ કશું જ કહી શકતા નોહતા. આ ઓપન લેટર ફિલ્મનાં કો-પ્રોડ્યુસર સુજીત સરકારનો આઈડિયા હતો. ફિલ્મની એક ઝલક લોકો સામે મુકવા માટે તેઓ પોતાની દીકરીઓને કંઇક લખે તેવું પ્લાનિંગ હતું. અમિતાભનું માનવું છે કે આ સારો વિચાર હતો, જેથી ફિલ્મની સ્ટોરી લાઈન કહ્યા વિના જ તેનો મેસેજ લોકો સુધી પહોચી શક્યો.